ΓΡΑΠΤΗ ΕΡΩΤΗΣΗ E-2185/99

υποβολή: Klaus-Heiner Lehne (PPE-DE) προς την Επιτροπή

(29 Νοεμβρίου 1999)

Θέμα: Απαγόρευση της εισόδου τουριστικών λεωφορείων στο κέντρο της Ρώμης (Ιταλία)

Η πόλη της Ρώμης (Ιταλία) σκοπεύει να θεσπίσει στα τέλη του 1999 κανονισμό σύμφωνα με τον οποίο θα απαγορεύεται πλήρως η είσοδος τουριστικών λεωφορείων σε όλο το κέντρο της πόλης. Σε μία εκτεταμένη δεύτερη ζώνη εντός του δακτυλίου του αυτοκινητοδρόμου θα επιτρέπεται μόνον η είσοδος σε λεωφορεία για τα οποία έχει εκδοθεί σχετική άδεια για να μεταβαίνουν μέσω προκαθορισμένων διαδρομών σε ορισμένους χώρους στάθμευσης. Από τα σημεία αυτά οι ταξιδιώτες θα μεταφέρονται με ειδικά λεωφορεία που θα διαθέτει προς το σκοπό αυτό η πόλη της Ρώμης (shuttle-bus) στο κέντρο της πόλης. Οι λεωφορειούχοι θα είναιποχρεωμένοι, για την διαδρομή έως τους χώρους στάθμευσης, να χρησιμοποιούν στο λεωφορείο αντίψηλού αντιτίμου ιταλούς οδηγούς καθώς και τεχνικά συστήματα κατεύθυνσης και επικοινωνίας. Περιηγήσεις στην πόλη θα γίνονται στο μέλλον αποκλειστικά με ειδικά λεωφορεία του δήμου της Ρώμης.

Επ' αυτού τίθενται τα ακόλουθα ερωτήματα:

1. Συμβιβάζεται, κατά την άποψη της Επιτροπής, αυτός ο κανονισμός της διοίκησης της πόλης της Ρώμης με την αρχή της ελεύθερης παροχήςπηρεσιών και της ελεύθερης κυκλοφορίας;

2. Ποια μέτρα προτίθεται να λάβει η Επιτροπή προκειμένου να διασφαλίσει, εάν αυτό είναι απαραίτητο, ότι θα εφαρμόζεται στην Ρώμη το δικαίωμα για ελεύθερη παροχήπηρεσιών και ελεύθερη κυκλοφορία και μετά το φθινόπωρο του 1999;

Απάντηση της κας de Palacio εξ ονόματος της Επιτροπής

(18 Ιανουαρίου 2000)

Η Επιτροπή είναι ενήμερη του προβλήματος το οποίο θίγει η ερώτηση του Αξιότιμου Μέλους του Ευρωπαϊκού Κοινοβουλίου. Προκειμένου να αντιμετωπιστεί καλύτερα το πρόβλημα, μια πρώτη επιστολή απευθύνθηκε στις ιταλικές αρχές, με ημερομηνία 21 Οκτωβρίου 1999. Η απάντηση των ιταλικών αρχών έφθασε στην Επιτροπή, στις 2 Δεκεμβρίου 1999, συνοδευόμενη από πλήρη εξήγηση του σχεδίου κλεισίματος του κέντρου της Ρώμης κατά τη διάρκεια του έτους 2000.

Όσον αφορά την κοινοτική ρύθμιση στον τομέα της πρόσβασης στην αγορά για τους μεταφορείς επιβατών με πούλμαν και λεωφορεία, ο κανονισμός (ΕΟΚ) αριθ. 684/92, της 16ης Μαρτίου 1992, για τη θέσπιση κοινών κανόνων στις διεθνείς μεταφορές επιβατών με πούλμαν και λεωφορεία(1), προβλέπει στο άρθρο 12 για τους μεταφορείς τη δυνατότητα να εκτελούν τοπικές εκδρομές κατά τη διάρκεια ευκαιριακής διεθνούς παροχήςπηρεσιών. Επομένως, τίθεται το ζήτημα να γνωρίζουμε κατά πόσο το σχέδιο κλεισίματος του κέντρου της Ρώμης εμποδίζει σημαντικά τη δυνατότητα εκτέλεσης τοπικών εκδρομών κατά την έννοια του άρθρου 12 του κανονισμού (ΕΟΚ) αριθ. 684/92, γνωρίζοντας ωστόσο ότι όλες οι τοπικές εκδρομές δεν απαγορεύονται επί του ιταλικού εδάφους. Επομένως, πρόκειται για τη μέτρηση της αναλογίας του μέτρου που ελήφθη από τις ρωμαϊκές αρχές να ρυθμίσουν και να κατευθύνουν την κυκλοφορία του κέντρου της Ρώμης, σε σχέση με τις ελευθερίες παροχήςπηρεσιών που προβλέπονται στον κοινοτικό κανονισμό για το ζήτημα της μεταφοράς επιβατών με πούλμαν και ευρύτερα μέσω της αρχής παροχήςπηρεσιών που προβλέπεται στο άρθρο 49 της συνθήκης ΕΚ (πρώην άρθρο 59). Η κοινοτική ρύθμιση δεν μπορεί να αποστερήσει τις τοπικές αρχές της αρμοδιότητάς τους διαχειρίσεως και οργάνωσης, δεδομένου ότι οι καθιερωμένες ρυθμίσεις ισχύουν κατά τρόπο ισότιμο.

Όσον αφορά τη χρησιμοποίηση τοπικών οδηγών, πρέπει να επαληθευθεί, ομοίως, κατά πόσον το σχέδιο των αρχών της Ρώμης δημιουργεί ή όχι διάκριση βάσει της εθνικότητας για την πρόσληψη των εν λόγω οδηγών. Εάν αυτό δεν ισχύει, το μέτρο που ελήφθη από τις αρχές της Ρώμης δεν θα ερχόταν σε αντίθεση προς το κοινοτικό δίκαιο.

Επομένως, η Επιτροπή προβαίνει σε πλήρη εξέταση του φακέλου και δεν θα παραλείψει, ενδεχομένως, να τον προωθήσει στο πλαίσιο της διαδικασίας παραβίασης που προβλέπεται στο άρθρο 226 (πρώην άρθρο 169) της συνθήκης ΕΚ.

(1) ΕΕ L 74 της 20.3.1992.